section_heading: Sustav za upućivanje i zaustavljanje Dieselovih motora
paragraph_text: Poduzeće RDM projektiralo je i patentiralo posebni šnorkelski jarbol koji omogućuje rad Dieselovog motora i po lošem vremenu s jarbolom podignutim tek nešto iznad morske površine. Naime, tijekom šnorkel plovidbe sa središnjeg upravljačkog pulta moguće je isprazniti šnorkel tank automatski. šnorkel tank djeluje kao odbojnik za morsku vodu koja može prodrijeti u podmornicu preko sustava za usis zraka. Sva voda koja uđe u jarbol šnorkela odvaja se i sprema u taj tank, tako da nikad ne ulazi u Dieselov motor, a šnorkel tank mora se stoga ponovo povremeno prazniti.